open-index/open-wikipedia-markdown huggingface dataset:
Accademia degli Incamminati

**Accademia degli Incamminati**  (Italiensk for «Akademi for dem som gjør fremskritt»)  er et kunstakademi i Bologna. Det var et av de første kunstakademiene i Italia. Det ble grunnlagt rundt 1582 under navnet *Accademia dei desiderosi* (desiderosi i betydningen ønske om berømmelse og lærdom). Det var et av de første kunstakademiene i Italia.  Akademiet byttet navn til *Accademia degli Incamminati* i 1590. 

Akademiet ble startet av brødrene Annibale og Agostino Carracci, og deres søskenbarn Ludovico Carracci. Bakgrunnen var at de mente generasjonen før malte for abstrakt. De innførte grundige anatomiske studier som en del av kunststudiet.  

## Referanser
Pettit National Ice Center

**Pettit National Ice Center** er en skøytehall i Milwaukee i USA. Den åpnet 31. desember 1992 og har to isbaner med internasjonale mål samt en oval 400 meters bane for hurtigløp på skøyter. Pettit erstattet, og ble konstruert på området til, Wisconsin Olympic Ice Rink. Den var et utendørsanlegg som var i bruk mellom 1967 og 1991.

De første som brukte banen var OL–vinnerne Bonnie Blair og Dan Jansen.

## Se også
* Liste over verdens raskeste skøytebaner

## Eksterne lenker
* 
* 
* 
* Pettit National Ice Center på EffeSport.nl (liste over stevner er ikke komplett)
*
Seinesodden naturreservat

**Seinesodden naturreservat** ligger i Bodø kommune i Nordland. Naturreservatet ligger ved Seines på Straumøya. Området har et areal på 580 dekar, hvorav 190 dekar landareal. Området er vernet for å bevare et rikt våtmarksområde med naturlig tilhørende vegetasjon og dyreliv, særlig av hensyn til områdets rike fugleliv og den sårbare strandengvegetasjonen.

## Referanser
Styregitter

Et **styregitter** er betegnelsen for en av elektrodene til et radiorør. Spenningen som tilføres styregitteret (relativt til katoden) bestemmer (styrer) mengden av strøm som kan gå gjennom røret fra anoden til katoden.

## Se også

* Strømretning
* Triode
Krylatskoje idrettshall

**Krylatskoje idrettshall** er en idrettshall i Moskva i Russland, Russlands første 400-meters innendørsbane for hurtigløp på skøyter. Arenaen brukes også til Dinamo Moskvas hjemmekamper i bandy, og kan også brukes til andre idretter, blant annet Fed Cup i tennis. Den ble åpnet i oktober 2004. I 2005 ble VM allround for damer og herrer arrangert her, og i 2009 sprint-VM; i tillegg har det vært fire russiske mesterskap og nordiske juniorleker for U-23-løpere. 

Det har blitt arrangert verdenscupløp i hallen to ganger, i 2006–07 og 2008–09-sesongen. I desember 2007 ble de planlagte løpene avlyst etter at det ble oppdaget en teknisk feil som kunne ført til at hallen falt sammen. I 2008 ble løpene avholdt som normalt.

## Banerekorder
*Oppdatert 31. januar 2011*:

## Referanser


## Eksterne lenker
* 
* 
*  
* 
*  Krylatskoje egne hjemmesider noen få sider på engelsk også
*  Entreprenørens side om Idrettshallen  noen veldig få sider på engelsk.
* skatebase.nl
* Om Krylatskoje på SkateResults.com
Selnesvatnet naturreservat

**Selnesvatnet naturreservat** ligger i Sortland kommune i Nordland. Naturreservatet omfatter Selnesvatnet vest for Frøskeland på Langøya. Området har et areal på 440 dekar, hvorav 155 dekar landareal og 285 dekar ferskvann. Området er vernet for å bevare et viktig våtmarksområde med naturlig tilhørende vegaetasjon og dyreliv, særlig av hensyn til det rike og interessante fuglelivet.

## Referanser
Prospero Fontana

**Prospero Fontana** (født 1512 i Bologna i Kirkestaten, død 1597) var en italiensk maler i senrenessansen. Han var far til Lavinia Fontana og lærer for Ludovico og Agostino Carracci.

## Biografi
Fontana ble født i Bologna og studerte under Innocenzo da Imola. Senere jobbet han for Giorgio Vasari og Perin del Vaga. Han er en tidlig representant for Bolognaskolen. Lorenzo Sabbatini, Orazio Sammachini og Bartolomeo Passerotti var tre av hans viktigste kolleger.

Hans datter, Lavinia Fontana, var også en prominent maler. Hun malte mest konvensjonelle bilder med religiøst motiv.

Nærmere 1550 introduserte Michelangelo ham for pave Julius III som portrettmaler, og han tjenestegjorde etter dette i pavens hoff.

Etter å ha arbeidet i Fontainebleau og i Genova vendte han tilbake til Bologna og startet en kunstskole, der han en kort periode var lærer for Ludovico og Agostino Carracci. Han har etterlatt seg en stor mengde arbeider i Bologna. Hans altertavle med motivet kongenes tilbedelse i kirken *S. Maria delle Grazie* anses å være hans største mesterverk. Det er ikke ulikt stilen Paolo Veronese hadde.

## Referanser


## Kilder
*Artikkelen inneholder tekst fra Encyclopædia Britannica (1911), som nå er i public domain
Seløya naturreservat

**Seløya naturreservat** ligger i Hadsel kommune i Nordland. Naturreservatet omfatter Seløya og Litlseløya nordvest for Fiskebøl, samt noen mindre holmer. Området har et areal på 751 dekar, hvorav 449 dekar sjøareal. Området er vernet for å ivareta et viktig hekkeområde for sjøfugl.

## Referanser
Rombeporfyr

**Rombeporfyr** er en porfyrisk, magmatisk bergart og forekomster er bare kjent i Oslofeltet, Sverige, Russland, Øst-Afrika og Antarktis. Den er en blanding av dagbergart og gangbergart, den klassifiseres oftest blant sistnevnte.

I Oslofeltet forekommer rombeporfyr i tre større områder: Krokskogen, nordre Vestfold, vestre Bærum ved Kolsåstoppen og antagelig Harestua. Den er også finne på Gjelleråsen sør for Skredderudtjern. Bergarten er også tydelig i Ekebergskrenten i grunnfjellet sørover fra Valhallveien i og forbi Gjersjøen. 

Krokskogen er det klassiske rombeporfyrområdet med beskrivelser av en betydelig serie lavastrømmer. Vestfold har det største arealet og den mest komplekse lagserien, med en tykkelse på mer enn 3500 m. Der fins også et stort antall typer av denne bergarten. Flere øyer i Vestfold, som Bastøy og Jarlsø, består i hovedsak av rombeporfyr. I Piper-traktene, øst for Harestua på Hadeland, er det muligens forekomster av rombeporfyr. 

## Egenskaper
Rombeporfyr-lavaene består av lyse, ofte rombe-formete krystaller av feltspat som er omgitt av en finkornet, oftest mørkerød grunnmasse. Feltspat-krystallene har trolig vokst mens magmaet fremdeles var nede i magmakammeret dypt under overflaten, grunnmassen bråstørknet i det magmaet rant ut på overflaten som en lavastrøm. Lavastrømmen ble fóret fra store vulkansprekker. Slike lavastrømsprekker finnes i dag som såkalte ganger. De største gangene er over 100 km lange. 

Det er påfallende at hver av lavastrøm-gruppene (kalt RP1, RP2 osv.) har feltspatkrystaller med karakteristisk form, størrelse og tetthet. Det tyder på at hver av strømgruppene kommer fra ulike magmakamre nede i dypet.

Rombeporfyren ble dannet av lava for 290–280 millioner år siden. Bergarten finnes kun fem andre steder i verden utenfor Oslofeltet: nordlige Bohuslän, Kolahalvøya, Egypt, Kilimanjaro i Tanzania, og på Mount Erebus ved Rosshavet på Sydpolen. Alle andre steder har den blitt fraktet til med isen, f.eks om lag 300 kilometer avgårde sørover til Hellevika på Langenes i Kristiansand kommune i Agder.

## Kilder


## Se også
*Liste over bergarter
*Oslofeltet
Semska-Stødi naturreservat

**Semska-Stødi naturreservat** ligger i Saltdal kommune i Nordland. Naturreservatet omfatter høyfjellsplatået på Saltfjellet mellom Semska i nord og Stødi i sør, øst for europavei 6 og jernbanen over fjellet. Området har et areal på ca. 13&nbsp;000 dekar, og det ble vernet i 1976. Området er vernet for å ta vare på et verdifullt våtmarksområde som levested for tilhørende dyre- og planteliv og et særegnet landskap av glasiale løsmasseavsetninger, og å bevare dette området i sin naturgitte tilstand.

## Referanser


## Eksterne lenker
* Miljøstatus: Semska-Stødi naturreservat
Edmund Phelps

**Edmund Strother Phelps** (født 1933) er en amerikansk økonom. Han er professor ved Columbia University og mottager av Sveriges Riksbanks økonomipris for 2006 «for hans analyser av intertemporale avveininger i makroøkonomisk politikk». Phelps er spesielt kjent for bidragene innenfor mikrogrunnlaget for makroøkonomi, effekter av lønns- og prisforventninger, samt naturlig arbeidsledighet.

## Publikasjoner
* 
* 
* 
* 
* 
* 
* 
* 
* 
* 
* 
* 

## Referanser



## Eksterne lenker
Simskarmyra naturreservat

**Simskarmyra naturreservat** ligger mellom Øvre og Nedre Fiplingvatnet i Grane kommune i Nordland. Naturreservatet har et areal på 5&nbsp;066 dekar. Området er vernet for å bevare et viktig våtmarksområde med tilhørende plante- og dyreliv særlig av hensyn til mangfoldet av myrtyper og et spesielt interessant fugleliv.

## Referanser


## Eksterne lenker
* Miljøstatus: Simskarmyra naturreservat
Jonas Norgren

**Jonas Norgren** (født 1972) er en svensk-norsk trener og tidligere ishockeyspiller som var målvakt for blant annet den norske eliteserieklubben Storhamar Dragons. Han kom til klubben i 1997 og debuterte mot Frisk Asker i oktober samme år. Han har tidligere spilt for de svenske klubbene Sala, Västerås, Surahammar og Östervåla. Norgren ble forøvrig norsk statsborger i 2000 og har fått med seg flere landskamper for det norske ishockeylandslaget.

Før 2011/12-sesongen ble Norgren assisterende trener og målvakttrener for Storhamar Dragons.

## Eksterne lenker
* Spillerens profil på Storhamar Dragons.no
Sjøforsen naturreservat

**Sjøforsen naturreservat** ligger i Hemnes kommune i Nordland. Naturreservatet ligger på østsiden av elva Røssåga ved Korgen. Området har et areal på 1&nbsp;151 dekar, og er vernet for å bevare og sikre et område med boreal regnskog med alle dets arter og økologiske prosesser.

## Referanser
Auburn (bilmerke)

**Auburn** var et amerikansk bilmerke mellom 1900 og 1937. Merket ble produsert av selskapet *Eckhart Carriage Company*, som ble stiftet i 1875 av Charles Eckhart (1841&ndash;1915) i Auburn, Indiana. Eckharts sønner, Frank og Morris, begynte å eksperimentere med bilproduksjon. I 1909 kjøpte de to andre lokale bilprodusenter, og flyttet inn i en større fabrikk. Bilproduksjonen var relativt vellykket, frem til materialmangel under 1. verdenskrig tvang brødrene til å legge ned fabrikken.

I 1919 solgte Eckhart-brødrene bilfabrikken til en gruppe investorer fra Chicago, ledet av Ralph Austin Bard. De nye eierne omstrukturerte selskapet, men klarte ikke å skape den profitten de hadde håpet på. I 1924 henvendte de seg til Errett Lobban Cord (1894&ndash;1974), en vellykket bilselger, med et tilbud om å drive selskapet. Cord ville i stedet ta over hele selskapet i et oppkjøp, og eierne aksepterte tilbudet.

Cord markedsførte selskapets lagerbeholdning svært aggressivt, og solgte alt før slutten av 1925. I 1926 inngikk han et partnerskap med Duesenberg, verdenskjente for sine løpsbiler, og brukte det som en lanseringsplattform for en rekke eksklusive luksusbiler. Han satt også sitt eget navn på en forhjulsdrevet modell, Cord L-29.

Cord ansatte nyskapende designere som Alan Leamy og Gordon Buehrig, og bygget biler som ble kjente for både sine avanserte løsninger og sitt radikale utseende.

Utseende og kvalitet veide ikke opp for det faktum at Cords biler var for dyre for markedet under den amerikanske depresjonen, og til slutt måtte Cord gi fra seg kontrollen over bilselskapene. I 1937 var det slutt på produksjonen av Auburn, Cord og Duesenberg.

Selskapets hovedkvarter i Auburn huser nå museet *Auburn-Cord-Duesenberg Museum*. 

Auburn hadde også en fabrikk i Connersville, Indiana.

## Eksterne lenker
*
Autocar

**Autocar Company** var en amerikansk bilprodusent. Selskapet ble stiftet under navnet *Pittsburgh Motor Vehicle Company*, men endret navn til Autocar Company i 1899. I 1907 valgte selskapet å satse på produksjon av nyttekjøretøyer, og *Autocar*-merket brukes fortsatt på lastebiler.

Selskapets første modell (i 1900) var en kjededrevet modell med en énsylindret motor. Rundt 27 av disse ble produsert.

I 1904 lanserte selskapet en ny modell med fire passasjerplasser, som kostet 1 700 amerikanske dollar. Bilen var utstyrt med en horisontalt montert boksermotor med to sylindre, montert foran i bilen, og hadde en ytelse på 11 hk (8,2&nbsp;kW). Dette var en uvanlig motortype på den tiden, da de fleste benyttet seg av rekkemotorer. Bilen hadde en tretrinns girkasse, og veide 760 kilo.

I 1905 produserte selskapet modellen *Type XII*, som kostet 2 250 amerikanske dollar, og modellen *Type X*, som kostet 1 000 dollar. *Type XI* ble tatt ut av produksjon i 1904.

*Type X* var en suksess, og i 1905&ndash;1906 produserte selskapet 1 000 eksemplarer. I 1907 produserte selskapet også 500 eksemplarer av modellen *Type XV*.

Fra 1907 fokuserte selskapet på nyttekjøretøyer, og produksjonen av disse overgikk etter kort tid bilproduksjonen. De siste passasjerbilene ble produsert i 1912, mens selskapet fortsatte med lastebilproduksjon frem til 1953 da det ble kjøpt opp av White Motor Company. White ble senere tatt over av Volvo i 1980, og Autocar ble solgt videre til Grand Vehicle Works Holdings i 2001, som bruker merkenavnet på sine lastebiler.

## Eksterne lenker
*
Mihailo av Jugoslavia (1985)

**Mihailo Karađorđević** (serbisk: Михаило Карађорђевић; født 15. desember 1985) er Tomislav av Jugoslavia og Linda av Jugoslavias yngste sønn.

Han forvalter, sammen med sin mor, et fond i sin fars navn (*Fonda Kraljević Tomislav Karađorđević*). 

## Referanser
Skansenøyra naturreservat

**Skansenøyra naturreservat** ligger ved Rognan i Saltdal kommune i Nordland. Naturreservatet omfatter et deltaområde i Saltdalselvas utløp i Saltdalsfjorden. Området har et areal på 208 dekar, hvorav 15 dekar landareal. Området er vernet for å bevare den mest uberørte delen av en truet våtmarkstype med stor regional verneverdi, særlig på grunn av dets funksjoner for lokalitetens rike og varierte fugleliv og områdets betydning som ekskursjonsområde.

## Referanser


## Eksterne lenker
*
Olga av Hellas og Danmark

**Olga av Jugoslavia** (serbisk: Кнегиња Олга Карађорђевић; født 11. juni 1903 i Tatoi, død 16. oktober 1997 i Paris) var den eldste datter av prins Nikolaos av Hellas og Danmark og storfyrstinne Helena Vladimirovna av Russland. Hun var i en kort periode forlovet med kronprins Frederik av Danmark. 

Senere giftet hun seg med prins Pavle, sammen fikk de barna Aleksandar, Nikola og Jelisaveta. 

## Referanser
Nikola av Jugoslavia

**Nikola av Jugoslavia** (født 29. juni 1928, død 12. april 1954) var den yngste sønn av Pavle og Olga Karađorđević. Han døde i en bilulykke 24 år gammel i landsbyen Datchet, nær Windsor. Han var ugift og hadde ingen barn.

## Referanser
Brønntraktor

En **brønntraktor** er et verktøy som oljeselskapene bruker til å skyve utstyr framover i horisontale brønner. Brønntraktoren er hjuldrevet og går på elektrisk strøm. Den forsynes med strøm via en kabel som også brukes til å trekke brønntraktoren tilbake til overflaten ved endt oppdrag. Brønntraktoren brukes til blant annet til plugging, perforering og logging i produksjonsbrønner. Bruksområdene utvides stadig. Bruken av brønntraktorer er med på å sikre videre utvinning fra mange marginale oljebrønner. Norske selskaper som Statoil og Aker Solutions er i fremste rekke i verden i utviklingen av brønntraktorer.

## Referanser
Skardmodalen naturreservat

**Skardmodalen naturreservat** ligger på sørsiden av Skardmodalen i Hattfjelldal kommune i Nordland, øst for Unkervatnet og opp til grensen til Sverige. Naturreservatet har et areal på 9&nbsp;643 dekar, og er vernet for å bevare en svært verneverdig, lite påvirket kontinental barskoglokalitet med sjeldne arter og skogtyper. 

På svensk side er et tilgrensende naturreservat med det tilsvarende navnet Skalmodals naturreservat.

## Referanser


## Eksterne lenker
* Miljøstatus: Skardmodalen naturreservat
Egil

**Egil**, **Eigill** eller **Eigil** er et gammelt skandinavisk og færøysk guttenavn som kan være dannet fra de norrøne ordene *agi*, «tukt, respekt», *egg*, «sverdegg», eller *age*, «ære». Navnet kan også være dannet av det germanske **agi* eller urnordiske **agh*, som begge betyr «frykt, redsel». *Agni* er et annet norrønt navn med samme opprinnelse, og Egil kan være en diminutiv form av dette navnet. Navnet Egil kan også være en kortform av andre navn med Egil og Ag- som forstavelse, for eksempel Egilleiv og Agmund. *Egill* var den norrøne formen av navnet, mens *Eigil* er en nyere norsk og svensk variant. Ægil- og Agil- var svært utbredt i angelsaksisk språk og gammeltysk.

## Utbredelse
*Eigil* er kjent brukt i England på 700-tallet.

*Egil* var blant de mest populære navnene på guttebarn født i Norge i perioden ca. 1925–1935.

Det er i dag nesten 10&nbsp;000 menn og gutter i Norge som har Egil som fornavn. Formen *Egill* er vanlig på Island.

|}

## Navnedag
Egil har navnedag 3. juli i Finland, 5. november i Norge og på Færøyene og 17. november i Estland.

## Kjente personer med navnet

Personene i listen er ordnet kronologisk etter fødselsår.
* Egil Skallagrimson (ca. 910-990), islandsk høvding
* Egil Hjorth-Jenssen (1893–1969), skuespiller, teatersjef og forfatter
* Egil Storbekken (1911–2000), komponist og fløytespiller
* Egil Monn-Iversen (1928–2017), komponist og arrangør
* Egil Danielsen (1933–2019), spydkaster
* Egil «Bop» Johansen (1934–1998), jazzmusiker
* Egil Kapstad (1940–2017), jazzpianist
* Per Egil Hegge (f 1940), journalist og språkmann
* Egil Teige (1941–2006), programleder
* Egil «Drillo» Olsen (f 1942), fotballtrener
* Egil Myklebust (f 1942), en norsk forretningsmann og industrileder.
* Egil Stenshagen (f 1947), tidligere rallycrossfører
* Jan Egil Storholt (f 1949), skøyteløper
* Eigil Berg (f 1949), musiker
* Egil Svartdahl (f 1954), predikant
* Eigil Ramsfjell (f 1955), curlingspiller
* Egil Rafto (f 1951, d 1997), journalist
* Per Egil Ahlsen (f 1958), tidligere fotballspiller
* Egil Eldøen (f 1959), sanger og låtskriver
* Egil «Snapper'n» Johansen (f 1962), fotballspiller
* Egil Nyhus (f 1962), tegner
* Geir Egil Bergjord (f 1964), bildekunstner
* Egil Kristiansen (f 1966), tidligere langrennsløper og landslagstrener i langrenn for kvinner, landslagstrener i skiskyting siden 2016
* Trond Egil Soltvedt (f 1967), tidligere fotballspiller
* Egil Hegerberg (f 1970), musiker, kjent under artistnavnet *Bare Egil* 
* Egil Østenstad (f 1972), tidligere fotballspiller, nå sportsdirektør
* Egil Gjelland (f. 1973), tidligere skiskytter
* Per Egil Flo (f 1989), fotballspiller

## Oppdiktede figurer
* Eigil, hovedperson i Eigil Bonde fra Heim av J.R.R. Tolkien
* Egil, hovedperson i filmen *[[Alt for Egil]]* fra 2004, spilt av Kristoffer Joner
* Eigil, birolle i den danske filmen *[[De grønne slakterne]]* fra 2003, spilt av Nikolaj Lie Kaas

## Referanser


## Eksterne lenker
*
Mattias Livf

**Mattias «Matte» Livf** (født 24. februar 1974) er en svenskfødt trener og tidligere ishockeyspiller fra Östervåla i Uppland nå bosatt i Hamar. 

Livf spilte ni sesonger og 456 kamper som back for den norske eliteserieklubben Storhamar Dragons. Han har norsk statsborgerskap og har spilt offisielle landskamper for Norge. Han kom til Storhamar i 2001 fra Trondheim Black Panthers og debuterte mot Lillehammer Ishockeyklubb i september samme år. Han har tidligere spilt for de svenske klubbene Östervåla og Arlanda.

Livf har vært kaptein for Storhamar Dragons fra 2006-2010, og la opp i 2010. Livf spilte uten pleksiglass på hjelmen i sin karriere. Høsten 2010 ble Livf ansatt som trener i Storhamar IL Ishockeygruppa bredde og der var han til 2012.

## Meritter
* Norgesmester 2004 og 2008 med Storhamar Dragons
* Seriemester 2004 og 2006 med Storhamar Dragons
* 6 offisielle landskamper for Norge
* Lagkaptein 2006-10 for Storhamar Dragons

## Referanser


## Eksterne lenker
* 
* Spillerens profil på Storhamar Dragons.no
Ruben Smith

**Ruben Smith** (født 15. april 1987) er en norsk tidligere ishockeyspiller splte hos Stavanger Oilers som målvakt fram til 2017. Han kom opprinnelig til klubben fra Rosenborg Ishockeyklubb, før det igjen Storhamar Dragons, moderklubben hans er Viking. Han fikk sin eliteseriedebut for Storhamar mot Lillehammer i januar 2006 og har over 100 kamper for klubben. Smith har også etablert seg på Norges landslag og regnes som et av Norges beste målvaktstalenter. Han har representert Norge under OL i Vancouver i 2010, samt ishockey-VM i 2008, 2009 og 2010.

I 2008 hjalp han Storhamar til NM-gull og ble kåret til sluttspillets mest verdifulle spiller.

## Referanser


## Kilder
* oilers.no: Ruben Smith

## Eksterne lenker
*
Bitter (bil)

:*[[Bitterdram|Bitter]] er også navn på en type [[brennevin]].*
 
**Bitter** var et bilmerke først produsert i Tyskland, senere Østerrike. Stifteren, Erich Bitter, var en tidligere racerfører, bilimportør og -designer, før han begynte å utvikle sine egne biler etter at samarbeidet med italienske Intermeccanica brøt sammen.

Bilprodusenten Bitter produserte biler mellom 1973 og 1986. Siden 1986 har tre prototyper blitt bygget, men ingen eksemplarer solgt. *Bitter CD* ble bygget mellom 1973 og 1979, mens etterfølgeren *Bitter SC* ble bygget mellom 1981 og 1986. Begge modellene var tilgjengelige som coupé og sedan.


Bitter CD Front.jpg|Bitter CD
SC06 Bitter SC Sedan and Cabriolet.jpg|Bitter SC Sedan og Cabriolet
Bitter CD 2.jpg|Bitter CD 2
Bitter Vero Dra.jpg|Bitter Vero
Bitter Astra L 1X7A7183.jpg|Bitter  Astra L
Opel Grandland X - Edition Bitter Retro Classics 2020 IMG 0211.jpg|Opel Grandland X - Edition Bitter
BitterSC_and_Corniche.JPG|Bitter SC (venstre)


## Eksterne lenker
*
HLF Briskeby kompetansesenter

**HLF Briskeby kompetansesenter as** ligger i Lier kommune i Buskerud. Senteret eies av Hørselshemmedes Landsforbund (HLF) og tilbyr videregående opplæring og kurs rettet mot ungdom, samt kurs og rehabiliteringstjenester rettet mot voksne. HLF Briskeby tilbyr kurs rettet mot personer med hørselsutfordringer, samt innen kommunikasjon og mestring. 

I skoleåret 2017–2018 har skolen over 60 elever. 

## Organisering
* HLF Briskeby kompetansesenter as - morselskap
* HLF Briskeby rehabilitering og utadrettede tjenester as - kurs, rehabilitering og rådgivningstjenester rettet mot voksne og ungdom.
* Briskeby videregående skole as  - videregående opplæring

## Historie

Briskeby ble grunnlagt av Hild Ingemann Knutzen, som var skolens første rektor frem til 1975. 

Skolen ble opprettet i 1956 som Frogner handelsskole med statlig støtte. Tilbudet ble senere utvidet med realskole og gymnas, før det på 1970-tallet ble omorganisert til et rent gymnas.

I 1993 ble Briskeby et nasjonalt kompetansesenter for hørselshemmede og en del av Statped.

## Referanser
Mika Risbakken

**Mika Risbakken** (født 1985) er en norsk tidligere ishockeyspiller som spilte back for den norske eliteserieklubben Storhamar Dragons frem til han la opp etter 2006/07–sesongen. Han gikk gradene i klubben og fikk stor tillit på treningskamper. Risbakken ble tatt opp til a–laget i 2006 og var regnet som en defensiv spiller.

## Eksterne lenker
* Spillerens profil på Storhamar Dragons.no
Santi Luca e Martina

**Santi Luca e Martina** er en barokk kirke som ligger ved Forum Romanum i Roma. Den er tilegnet evangelisten Lukas og martyren den hellige Martina (d. 228).

Lukas er kunstnernes skytshelgen, og kirken disponeres av det romerske kunstakademiet Accademia di San Luca. Akademiet hadde tidligere disponert den lille kirken *San Luca* på Esquilinhøyden (en av Romas syv høyder), men den ble revet under pave Sixtus V i 1588. De overtok da en kirkebygning ved Forum Romanum. Den stammet fra 500-taltet, og var oppført på restene av Secretarium Senatus, plassen der domstolene dømte mot senatorene.

I 1634 startet byggingen av en ny kirke, tegnet og bekostet av arkitekten og maleren Pietro da Cortona, akademiets daværende leder. Under de innledende byggearbeidene kom de over helgenen Martinas relikvier, og dette funnet førte til at byggingen av kirken fikk inn mer penger. 

Kirkens grunnplan har formen av et gresk kors med en høyreist kuppel over midten. Interiøret er for en stor del udekorert.

Kirkens fasade, som er av stilhistorisk verdi, har en original utforming med en vegg som bukter seg fram mellom kraftige hjørnepillarer.

Høyalteret har en skulptur som forestiller den hellige Martina, lagd i 1635 av Niccolò Menghini.

## Litteratur
* Magnuson, Torgil, *Rome in the Age of Bernini*. 2 vol. Stockholm: Almqvist & Wiksell International 1982-1986.
* Noehles, Karl, *La chiesa dei SS. Luca e Martina nell'opera di Pietro da Cortona*. Roma 1970.

## Referanser


## Eksterne lenker
*
Slaget ved Porto Praya

**Slaget ved Porto Praya** var et sjøslag som fant sted under den amerikanske uavhengighetskrigen den 16. april 1781 mellom en britisk skvadron under kommodor George Johnstone og en fransk skvadron under Pierre Andre de Suffren Saint Tropez.

Begge skvadronene var på vei til Kapp det gode håp, britene for å ta den fra nederlenderne, franskmennene hadde som mål å hjelpe til med å forsvare den og de franske områdene i Indiahavet. Den britiske konvoien og dens eksorterende skvadron hadde ankret ved Porto Praya i Kapp Verde for å hente vann da den franske skvadronen ankom og angrep dem. Noen av de franske skipene var ikke klar for kamp, derfor måtte Suffren trekke seg tilbake.

Til tross for dette var slaget en fransk seier siden Suffren nå slo Johnstone til Kapp og advarte nederlenderne før han fortsatte til Ile de France (nå Mauritius).
Perry Johnson

**Perry Johnson** (født 23. mars 1977 i Edmonton i Canada) er en canadisk ishockeyspiller som for øyeblikket spiller back for den danske klubben Rødovre Mighty Bulls fra København. Han kom til klubben foran 2007/08-sesongen fra den norske eliteserieklubben Storhamar Dragons, sammen med Derek Eastman og Christian Larrivée. Før Johnson kom til Storhamar var han i canadisk universitetshockey, hvor han kombinerte idrett og utdannelse. Johnson har tidligere spilt i engelske Manchester Storm, Regina, Spokane og Kansas City samt at han også har deltatt på det canadiske landslaget ved flere anledninger

## Eksterne lenker
* 
* Spillerens profil på Storhamar Dragons.no
Derek Eastman

**Derek Eastman** (født 24. januar 1980 i Saint Paul, Minnesota, USA) er en amerikansk ishockeyspiller som for øyeblikket spiller i Superisligaen og Rødovre Mighty Bulls fra København. Han kom til klubben foran 2007/08-sesongen fra den norske eliteserieklubben Storhamar Dragons sesongen 2006/07 og har tidligere spilt for Columbia Inferno, Omaha Ak-Sar-Ben Knights, Saint Cloud, Columbia University, Iowa Stars og Norfolk Admirals.

## Referanser


## Eksterne lenker
* 
* Spillerens profil på Storhamar Dragons.no
Sui Generis

**Sui Generis** er et argentinsk rockeband som hadde stor suksess i Argentina først på 1970-tallet. Bandet besto av Charly Garcia, piano, og Nito Mestre, fløyte.

I utgangspunktet var de et band på fem personer, men ved den første konserten dukket bare to av dem opp. De gjennomførte likevel konserten og høstet stort bifall, noe som gjorde at de bestemte seg for å fortsette som duo. 

Bandet gav ut sin første plate i 1972 og sin siste som band i 1975. Senere kom det oppfølgingsplater og i 2000 hadde de en reunionkonsert i Buenos Aires. 

## Eksterne lenker
* 
* 
*
Mikhalis Konstantinou

**Mikhalis Konstantinou** (gresk: Μιχάλης Κωνσταντίνου, født 19. februar 1979 i Paralimni) er en kypriotisk fotballspiller som spiller spiss for AS Omonia. Han har tidligere spilt for de greske klubbene Iraklis (1997–2001 og igjen i 2008), Panathinaikos (2001–2005) og Olympiakos (2005–2008). Konstantinou er en svært kraftig, og avslutningsdyktig spiss.

## Referanser

## Eksterne lenker
*
Eva Bratholm

**Eva Margareth Bratholm** (født 1953) er en norsk journalist, forfatter, rådgiver og programleder. Hun har blant annet vært utenrikskorrespondent for NRK, utenriksreporter for *[[Dagbladet]]* og informasjonsdirektør i Norad. 

Bratholm begynte yrkeskarrieren i 1975 som journalist i *[[Arbeider-Avisa]]* i Trondheim. Etter det var hun journalist i *[[Arbeiderbladet]]* (1977&ndash;1979) og i *[[Dagbladet]]* (1979&ndash;1983). I 1983 begynte hun som medarbeider i NRKs nyhetsavdeling, der hun blant annet arbeidet i *[[Dagsrevyen]]*. Fra 1989 til 1993 var hun NRKs korrespondent i Washington, DC, og fra 1996 til 1999 var hun programleder i *[[Bokbadet]]*. I 1999 kom hun tilbake til *Dagbladet*, hvor hun jobbet som kulturredaktør og utenriksreporter i New York. I 2006 sluttet hun for å begynne som informasjonssjef i Posten Norge. Her var hun i rundt ett år før hun i 2007 ble ansatt som informasjonsdirektør i Norad. Denne stillingen hadde hun til 2017. Hun har også vært ambassaderåd i New Delhi. 

Som journalist har Bratholm særlig dekket utenriksstoff generelt og amerikansk politikk og samfunnsliv spesielt. Hun har skrevet flere bøker om USA.  

Av utdannelse har hun blant annet grunnfag i historie (1973).

Bratholm ble gift med økonom og byråsjef Petter Nore i 1983. Ekteskapet ble oppløst i 2006. I 2009 ble hun gift med journalist Joar Hoel Larsen. 

## Bibliografi
* 2018: *1968 året da kjærligheten blomstret og verden sto i brann* (sammen med Joar Hoel Larsen)
* 2004: *Brooklyn N.Y.C.*
* 2002: *New York – forfatternes by*
* 1991: *Den perfekte fienden*

## Referanser


## Eksterne lenker
*
Slaget ved Sadras

**Slaget ved Sadras** var det første av fem uavgjorte sjøslag som ble utkjempet mellom en britisk flåte under admiral Edward Hughes og en fransk flåte under Pierre Andre de Suffren Saint Tropez utenfor kysten av India under den amerikanske uavhengighetskrigen. Slaget ble utkjempet den 17. februar 1782.
## De britiske skipene
*Superb* 74*Hero* 74*Burford* 70*Monarca* 70*Eagle* 64*Exeter* 64*Monmouth* 64*Worcester* 64*Isis* 50

## De franske skipene
*Héros* 74''Annibal'' 74*Orient* 74*Ajax* 64*Artésien* 64*Brillant* 64*Bizarre* 64*Sévère* 64*Sphinx* 64*Vengeur* 64*Flamand* 50*Hannibal* 50
Sandneslangvatnet

**Sandneslangvatnet** (nordsamisk: *Važžejávri*) er en innsjø i Sør-Varanger kommune i Finnmark. Vannet ligger ca. to mil sørvest for Kirkenes. Vannet er som navnet antyder langt, omtrent 13,5 kilometer, og svært smalt med bratt fjell på begge sider omtrent som en fjord. Den nordre delen, som på nordsamisk kalles *Važželuoppal*, er forbundet med resten av innsjøen gjennom et sund som er bare drøyt 10 meter bredt.

## Referanser
Skeilia naturreservat

**Skeilia naturreservat** ligger i Alstahaug kommune i Nordland. Naturreservatet ligger ved gården Skei på øya Alsten. Området har et areal på 396 dekar, og er vernet for å sikre et av de floristisk aller rikeste og mest interessante skogsområdene på Helgelandskysten, og en av de mest verdifulle edelløvskogsforekomstene i Nordland.

## Referanser


## Eksterne lenker
* Miljøstatus: Skeilia naturreservat
Palazzo Farnese

**Palazzo Farnese** kan referere til flere bygninger som ble oppført av den italienske adelsfamilien Farnese:

*Palazzo Farnese (Roma)
*Palazzo Farnese, Caprarola (også kjent som Villa Farnese)
*Palazzo Farnese, Piacenza

Det kan også referere til Villa Farnesina, et forstadspalass i Roma bygd av Agostino Chigi, senere overtatt av Farneserne.
Thomas J. Clarke

**Thomas James Clarke** (irsk **Tomás Ó Cléirigh**, født 11. mars 1857, død 3. mai 1916) var en irsk republikansk leder, og en av hovedpersonene bak påskeopprøret. 

Clarke ble født på den engelske øya Wight. Hans far, James Clarke, var sersjant i British Army. Som ung gutt flyttet han med familien til Dungannon i Tyrone. Atten år gammel gikk han inn i Irish Republican Brotherhood (IRB), og i 1883 ble han sendt til London for å sprenge London Bridge i bombekampanjen som hadde blitt startet etter oppfordring fra Jeremiah O'Donovan Rossa. Han ble arrestert og satt femten år i Pentonville fengsel. 

Etter løslatelsen i 1898 giftet han seg med den 21 år yngre Kathleen Daly, hvis onkel han hadde møtt i fengselet. De emigrerte til USA sammen, og Clarke engasjerte seg der i Clan na Gael under John Devoy. I 1907 vendte de tilbake til Irland, og Clarke åpnet en tobakksbutikk i Dublin. Han ble igjen aktiv i IRB, som var inne i en fornyelsesprosess under ledelse av personer som Bulmer Hobson og Denis McCullough. Hobson og Sean MacDermott ble Clarkes protegeer. 

## Irish Volunteers

Da Irish Volunteers ble grunnlagt i 1913 var Clarke svært interessert, men han valgte å stå utenfor, ettersom han visste at en domfelt forbryter og kjent irsk nasjonalist kunne tiltrekke seg uheldig oppmerksomhet. Like fullt ble det klart at IRB kom til å spille en viktig rolle i Volunteers, med IRB-medlemmer som MacDermott, Hobson og Éamonn Ceannt i sentrale posisjoner. Denne planen slo sprekker da John Redmond fra Irish Parliamentary Party krevde å få kontroll over Volunteers, og de moderate medlemmene gikk med på dette. Hobson støttet Redmond, noe Clarke aldri tilgav ham for.

Etter at hans vennskap med Hobson falt i grus var Clarke og MacDermott nesten uatskillelige. De var henholdsvis økonomiansvarlig og sekretær i IRB, og drev i praksis organisasjonen, selv om det var andre som nominelt var ledere. I 1915 opprettet de to IRBs militærkomité for å planlegge et opprør. Medlemmene av rådet var først Pádraig Pearse, Éamonn Ceannt og Joseph Plunkett, mens Clarke og MacDermott ble medlemmer kort tid etter. I 1915 døde O'Donovan Rossa, og Clarke brukte sammen med Pearse begravelsen til å mobilisere Volunteers og oppildne dem. I januar 1916 ble James Connollys Irish Citizen Army innviet i planene, og Connolly selv ble tatt med i komitéen. Den siste som kom inn var Thomas MacDonagh, i april. Det var disse syv som signerte påskeproklamasjonjen, med Clarkes navn øverst.

Det var etter opprøret uenighet om hvorvidt det var meningen at Pearse skulle utropes til president, og mange mente at det var Clarke som skulle hatt denne posisjonen. På den annen side er det sannsynlig at det er korrekt at han holdt tilbake på grunn av sin fortid, og lot den mer respekterte Pearse gå foran. 

## Påskeopprøret

Clarke var stasjonert i opprørernes hovedkvarter, General Post Office. Etter å ha overgitt seg sammen med de andre lederne den 29. april ble han fengslet i Kilmainham. Han ble stilt for krigsrett, dømt til døden og henrettet ved skyting den 3. mai 1916, 59 år gammel. Han var den andre som ble henrettet, etter Pearse.

## Referanser
Tom Clarke

**Tom Clarke** eller **Thomas Clarke** er navnet til flere personer:

* Thomas J. Clarke, irsk republikaner (1857&ndash;1916)
* Thomas Clarke, britisk politiker (1941&ndash;)
Palazzo Farnese (Roma)

**Palazzo Farnese** er et prominent renessansepalass i Roma, som i dag huser den franske ambassaden i Italia. Palasset ligger i bydelen Regola, nær Tiberen på venstre bredd.

Tomta og området rundt ble oppkjøpt av den mektige Farnese-slekta omkring 1510. Ettersom området på den tiden ikke var bebygd, var det mulig å regulere området slik at selve palasset, torget (Piazza Farnese) og gatenettet kom til å danne en helhet.

Anlegget ble påbegynt i 1514 med Antonio Sangallo d.y. som arkitekt og kardinal Alessandro Farnese som byggherre. Da Alessandro Farnese i 1534 ble valgt til pave (Paul III), engasjerte han Michelangelo til å bygge ut anlegget videre. Michelangelo anvendte strenge geometriske prinsipper – framfor alt det gylne snitt – for å få et anlegg med harmoniske proporsjoner. Fasadehøyden på palasset forholder seg til bredden på torget som 2:3 (32:48 m). Det samme forholdet er det mellom lengde og bredde på torget. Det sies at Michelangelo lot oppføre en trekulisse i full størrelse på stedet for å prøve ut virkningen.

Fontenene på plassen er bygd opp rundt hvert sitt antikke badekar, hentet fra Caracallas termer. Fontenene ble anbrakt i 1593 og forsynt med vann i 1626.  Da den nykonverterte svenske Dronning Christina i 1656 trengte et sted å bo på sin første tur til Roma, fikk hun bo på Palazzo Farnese. Farnese var rett over veien i forhold til  en kirke dedikert den svenske helgenen Birgitta av Vadstena.

Palasset ble erhvervet av den franske stat i 1911 og gjort til Frankrikes ambassade; det er derfor stengt for publikum. I 1999 gjennomgikk palasset en utvendig restaurering som gjenskapte bygningens opprinnelige friske farger.
## Referanser
Zorka av Montenegro

**Zorka av Montenegro** (født **Ljubica Petrović-Njegoš av Montenegro**; 1864–1890) (også kjent som **Prinsesse Zorka**) var Petar I av Jugoslavias kone. Han ble konge for Kongeriket Jugoslavia i 1903, lenge etter hennes tidlige død. 

De fikk fem barn sammen, Jelena, Milena (døde 21 måneder gammel), Đorđe, Aleksandar og Andrija. Både Andrija og Zorka døde under Andrijas fødsel; Zorka var da bare 25 år gammel.

Hun var datter av Nikolas, den senere kongen av Montenegro.

## Referanser
Skittenskarvholman naturreservat

**Skittenskarvholman naturreservat** ligger i Værøy kommune i Nordland. Naturreservatet omfatter Skittenskarvholman, nordvest for øya Mosken. Området har et areal på 56 dekar, hvorav 50 dekar sjøareal. Området er vernet for å ivareta et viktig hekkeområde for storskarv, samt en potensiell hekkelokalitet for havsule.

## Referanser


## Eksterne lenker
* Miljøstatus: Skittenskarvholman naturreservat
* Naturbase faktaark for Skittenskarvholman naturreservat
* Verneforskrift Skittenskarvholman naturreservat
Nitimemordet

***Nitimemordet*** er en norsk miniserie som gikk på NRK Fjernsynet i 1976. Serien handler om de to etterforskerne Helmer og Sigurdson som må etterforske et mystisk dødsfall som skjer i ett av NRKs studio, midt under en sending av ''Nitimen''. Dette var den første av flere serier med denne duoen. Manus var ved Jon Bing og Tor Åge Bringsværd, og hovedrollene ble spilt av Alf Nordvang og Anders Hatlo.

Serien gikk i reprise på NRK sommeren 1998. Reprisen fikk bra omtale av *Dagbladet*s Arvid Bryne som mente den hadde «motstått tidens tann». Serien ble også godt mottatt av *VG*s anmelder da den gikk første gang i 1976.

Den ble vist på svensk TV i 1977 under tittelen *Mord i etern*.

Serien ble utgitt på DVD i 2012.

## Historien
Hugo Oswald, avdelingssjef i «Finansbanken», dør mens han er gjest i en direktesending av *Nitimen*. Hans nabo, pensjonist Brockmann, synes saken virker mistenkelig. Brockmanns intuisjon er ikke gal. 

Politiet finner ut at Oswald døde av en overdose av det blodfortynnende middelet «Parelan». Politietterforskerne Helmer og Sigurdson etterforsker saken og blir snart klar over at det lønner seg å snakke med Brockmann; han vet det meste som foregår i blokken der Oswald bodde. 

Rett etter dødsfallet kommer Oswalds datter hjem fra Kanariøyene, og hun lar snart sin kjæreste flytte inn i leiligheten hun delte med sin far. Hun begynner snart å motta trusler, samtidig som det viser seg at det finnes mennesker i boligblokken som disponerer Parelan. 

Det blir også klart at Anton Berg, en av Oswalds tidligere medarbeidere, nå er travelt opptatt med å ta over Oswalds posisjon. Pensjonist Brockmann og hans venninne Agathe Skram er på sporet.

## Trivia
Den drepte, Hugo Oswald, dør under en direktesending av Nitimen. I del to av serien opplyses det at han døde 19. oktober 1975. Dette er imidlertid en umulighet siden 19. oktober 1975 var en søndag og på søndager er det ikke Nitimesendinger. Dødsdagen fremstilles i det hele tatt som en allminnelig arbeidsdag i serien.

## Medvirkende
* Alf Nordvang … Førstebetjent Sigurd Helmer
* Anders Hatlo … Politibetjent Sigurdson
* Ingolf Rogde … Pensjonist Brockmann
* Morten Andresen … Dag Ove Sandsmark
* Bente Børsum … Sonia Kristoffersen
* Vibeke Falk … Fru Madsen, Hugo Oswalds tidligere kone
* Ella Hval … Agathe Skram
* Lillian Lydersen … Rachel
* Wenche Medbøe … Monica Søderstrøm
* Julie Øksnes … Ruth Myhre
* Erik Øksnes - Gustav Myhre 
* Kjell Thue (som seg selv)
* Totto Osvold (som seg selv)
* Unn Vibeke Hol
* Jørn Ording … Anton Berg
* Pål Skjønberg … Hugo Oswald
* Ivar Nørve … Erik
* Dag Sandvik … Hans
* Anne Lise Tangstad … Ekspeditrise
* Randi Nordby … Bokhandlerske
* Kari Winge … Sekretær
* Torbjørn Halvorsen … Lege
* Gunnar Schjerve Lie … Lege

## Referanser


## Eksterne lenker
*
Eva av Jugoslavia

**Eva Marija av Jugoslavia** (født **Eva Marija Anđelković** 26. august 1926) var Andrej av Jugoslavia sin siste kone. De fikk ingen barn.

## Referanser
Helmer & Sigurdson

***Helmer & Sigurdson*** er en fellesbetegnelse for flere norskproduserte kriminalserier med etterforskerne Helmer (Alf Nordvang) og Sigurdson (Anders Hatlo). Disse produksjonene besto i alt av fem miniserier og tre TV-filmer og ble sendt på NRK fra 1975 til 1981. Utgangspunktet for handlingen var alltid et mord. De to etterforskerne fikk ofte hjelp av de to eldre amatørdetektivene H.P. Brockmann (Ingolf Rogde) og Agathe Skram (Ella Hval), som bidro med avgjørende informasjon til at sakene kunne oppklares. Seriene ble skapt av Jon Bing, Tor Åge Bringsværd og Reidar Thomassen.

*Helmer & Sigurdson* regnes som den første store norskproduserte krimserien som ble sendt på norsk TV.

## Mulig comeback
10. juli 1999 ble det kjent at *Helmer & Sigurdson* skulle gjøre comeback. Etter en idé av skuespillerduoen Anders Hatlo og Johannes Joner ble det skrevet manus av en første episode og skisser for ytterligere elleve episoder. Manuskriptet ble skrevet av krimheltenes skapere Bing og Bringsværd. Det ble kunngjort i media at Joner skulle bli den nye helten i serien, hvor han skulle spille «Sigurdsons» nye politipartner «Selmer». «Helmer» har gått av med pensjon, men publikum ble lovet at Alf «Helmer» Nordvang ikke klarer å holde seg unna politikammeret, og at han ville dukke opp i serien. NRK skulle ta en beslutning før jul i 1999 om de ønsket produsere serien, men det ble ikke noe av.

Alf Nordvang, som spilte Helmer, døde i 2007, og medforfatter Jon Bing døde i 2014.

## Produksjonene
### Serier
# 1976: *[[Nitimemordet]]*
# 1976: *[[Farlig yrke]]*
# 1977: *[[Solospill]]*
# 1977: *[[Lykkespill (tv-serie)|Lykkespill]]*
# 1981: *[[Saken Ruth Vang]]*

### TV-filmer
# 1979: *[[Mareritt ved midtsommer]]*
# 1981: *[[Septembermordet]]*
# 1981: *[[Spøkelsesbussen]]*

## Referanser


## Eksterne lenker
*
Nikolas av Jugoslavia

**Nikolas av Jugoslavia** (født 1958) er den eldste sønn av Tomislav av Jugoslavia og Margarita av Baden, og er dermed brorsønn av Jugoslavias siste konge, Petar II.

Han giftet seg med Ljiljana Licanin i 1992; de har dattera Marija, født 1993.

## Referanser
Slaget ved Providien

**Slaget ved Providien** var det andre i en rekke slag som ble utkjempet mellom en britisk flåte under viseadmiral Edward Hughes og en fransk flåte under Pierre Andre de Suffren Saint Tropez utenfor kysten av India under den amerikanske uavhengighetskrigen. Slaget ble utkjempet 12. april 1782. De franske tapstallene er usikre.
## De britiske skipene

*Superb* 74*Hero* 74*Sultan* 74*Burford* 70*Monarca* 70*Eagle* 64*Exeter* 64*Magnanime* 64*Monmouth* 64*Worcester* 64*Isis* 50

## De franske skipene
*Héros* 74''Annibal'' 74*Orient* 74*Ajax* 64*Artésien* 64*Brillant* 64*Bizarre* 64*Sévère* 64*Sphinx* 64*Vengeur* 64*Flamand* 50*Hannibal* 50
Brasiliansk dogge

**Brasiliansk dogge** (*dogue brasileiro*) er en hunderase som oppsto sør i Brasil, i Rio Grande Do Sul, og regnes som et produkt av *Peter Dantas*. Han skapte rasen i 1978 ved et «uhell», gjennom at hans bull terrier parret seg med naboens boxer. Typen har ikke oppnådd internasjonal anerkjennelse som egen hunderase.

## Beskrivelse
Brasiliansk dogge er kompakt, muskuløs og gir et solid uttrykk, og den er sterk, kvikk og smidig i sine bevegelser. Stor og kraftig brystkasse, kraftige skuldrer og lemmer. Bredt og kraftig hode. Pelsen er kort, tett, røff og blank, alle farger og kombinasjoner aksepteres.

* Hanner 56-59cm – 29-42kg 
* Tisper 50-56cm – 23-37kg

Brasiliansk dogge regnes som egenrådig og trenger en fast hånd. Den er observant, ofte reservert og noe skeptisk til fremmede, men som regel ikke aggressiv. Den skal være flink med egne barn og er kjent for å være tålmodig med andre hunder. Flere i Brasil holder slike hunder for å beskytte bilene sine da de forlater dem.

Foruten å være godt egnet som vakthund kan rasen brukes til flere former for hundesport, blant annet agility. Hunderasen må imidlertid regnes som en hund for spesielt interesserte som har god erfaring som hundeeier fra før.
Skjelstad naturreservat

**Skjelstad naturreservat** ligger ved Skjelstad i Bodø kommune i Nordland. Naturreservatet har et areal på 400 dekar, hvorav 230 dekar sjøareal. Området er vernet for å ivareta et verdifullt kystområde med det naturlig tilknyttede plante- og dyreliv.

## Referanser


## Eksterne lenker
* Miljøstatus: Skjelstad naturreservat
Egil Olli

**Egil Andreas Olli** (født 1949) er en samisk-norsk politiker og gårdbruker. Han er tidligere sametingspresident, fra 2007 til 2013. Han ble etterfulg av Aili Keskitalo. Han var sametingsrepresentant i perioden 2005&ndash;2009 og 2009-2013 for Arbeiderpartiet. Han var første styreleder for Finnmarkseiendommen. 

Olli var Arbeiderpartiets presidentkandidat ved sametingsvalget i 2005. 26. september 2007 ble Egil Olli valgt til sametingspresident, etter at det parlamentariske grunnlaget for Norske Samers Riksforbunds president Aili Keskitalo forsvant etter en konflikt mellom NSR og varapresident Johan Mikkel Sara. 

Ved sametingsvalget 2009 ble han valgt inn på Sametinget for perioden 2009-2013. 25. februar 2010 besluttet Sametingets plenumsmøte at sametingsrådets medlemmer skal tre ut av Sametingets plenum, og bli erstattet av sine varamedlemmer. Ronny Wilhelmsen overtok da Egil Ollis plass som sametingsrepresentant.

Egil Olli er bror av Anne Karin Olli, ordfører i Måsøy kommune fra 2011.

## Verv
* 2006-2007 Leder i styret for Finnmarkseiendommen
* 1990- Landsstyremedlem i Det norske Arbeiderparti
* 1984-87 Kommunestyrerepresentant
* 1983-86 Leder i Jordstyret
* 1980-tallet Tillitsvalgt i Meieriet og Nord-Norges Salgslag
* 1976- Periodevis leder av Karasjok Bonde- og småbrukarlag
* 1974-77 Leder i Jordstyret
* 1974-86 Medlem i Jordstyret
* 1966-68 Leder av Kolvik AUL

## Verv i Sametinget
* 2009-13 Sametingspresident
* 2007-09 Sametingsrepresentant; medlem i Sametingsrådet og sametingspresident, medlem i Plan- og finanskomiteen; medlem i Samisk parlamentarisk råd
* 2005-07 Sametingsrepresentant; medlem i Plan- og finanskomiteen, medlem i Samisk parlamentarisk råd, gruppeleder i Arbeiderpartiets sametingsgruppe
* 2001-05 Sametingsrepresentant; medlem i Plan- og finanskomiteen, gruppeleder i Arbeiderpartiets sametingsgruppe
* 1997-01 Sametingsrepresentant; leder i møtelederskapet, gruppeleder i Arbeiderpartiets sametingsgruppe
* 1993-97 Sametingsrepresentant
* 1989-93 Sametingsrepresentant; gruppeleder i Arbeiderpartiets sametingsgruppe

## Referanser


## Kilder
* Odd Mathis Hætta: *Sametinget i navn og tall : Høsten 1989 - høsten 1993*
* Odd Mathis Hætta: *Sametinget i navn og tall : Høsten 1993 - høsten 1997*
* Odd Mathis Hætta: *Sametinget i navn og tall : Høsten 1997 - høsten 2001*
* Odd Mathis Hætta: *Sametinget i navn og tall : Høsten 2001 - høsten 2005*

## Eksterne lenker
* Biografi (Sametinget)
Parisavtalen (1783)

**Parisavtalen av 1783**, signert 3. september 1783 og ratifisert av USAs daværende kongress den 14. januar 1784, gjorde formelt slutt på den amerikanske uavhengighetskrigen mellom Storbritannia og Amerikas forente stater som hadde gjort opprør mot britisk styre i 1776. Storbritannia signerte separate fredsavtaler med Frankrike og Spania som **Versaillesavtalene**. 

Avtalen blir ofte kalt den **andre Parisavtalen**, den første var Parisavtalen av 1763. Flere andre avtaler har også blitt inngått under dette navnet. 

Avtalen inneholdt følgende betingelser:
*Artikkel 1: De tretten koloniene (Delaware er ikke spesifikt nevnt, men var antagelig inkludert i Pennsylvania som den teknisk sett var del av før krigen) anerkjennes som frie og suverene stater.
*Artikkel 2: Grensene mellom USA og Britisk Nord-Amerika etableres.
*Artikkel 3: Fiskere fra USA får fiskerettigheter i Grand Banks, utenfor kysten av Newfoundland og i St. Lawrence-bukta
*Artikkel 4: Lovmessig gjeld skal betales til kreditorer på begge sider.
*Artikkel 5: USAs kongress skal *«oppriktig anbefale»* til statsforvaltninger å anerkjenne de rettmessige eierne av alt konfiskert gods ''«gi tilbake alle eiendeler, rettigheter og eiendommer som har blitt konfiskert fra ekte britiske undersåtter (lojalister).» (aldri gjennomført)
*Artikkel 6: USA vil forhindre fremtidig konfiskering av lojalistenes eiendeler.
*Artikkel 7: Krigsfanger på begge sider skal løslates. Alle eiendeler etterlatt av den britiske hær (inkludert slaver) skal forbli i USA og forsakes.
*Artikkel 8: Storbritannia og USA skal begge gis lik adgang til Mississippi.
*Artikkel 9: Territorier erobret av amerikanerne etter avtalen skal returneres uten kompensasjon.
*Artikkel 10: Ratifiseringen av avtalen skal skje innen seks måneder fra den blir signert av partene.

## Referanser


## Eksterne lenker
*